Hanna Suchocka

Hana Suchocka (, g. 1946 m. balandžio 3 d. Pleševe) – lenkų politikė, teisininkė, 1992–1993 m. buvusi Lenkijos ministrė pirmininkė (pirmoji moteris šiame poste Lenkijos istorijoje).

 Biografija 

1968 m. baigė teisės studijas Poznanės Adomo Mickevičiaus universitete, vėliau čia dėstė. Teisės mokslų daktarė (1975 m.), profesorė.

Nuo 1969 m. buvo Demokratinės partijos (LJDP koalicinės partijos) narė, pagal šios organizacijos sąrašą 1980 m. išrinkta į LLR Seimą. Bendradarbiavo su „Solidarumo“ organizacija. Buvo vienintelė Seimo narė, balsavusi prieš karinės padėties įvedimą, už ką 1981 m. buvo pašalinta iš DP.

1991–2001 m. tris kadencijas buvo Lenkijos Seimo narė. 1992 m. liepos mėn. – 1993 m. spalio mėn. vadovavo iš septynių partijų sudarytai koalicinei vyriausybei. 1997–2000 m. buvo Teisingumo ministrė ir Generalinė prokurorė J.Buzeko suformuotoje vyriausybėje.

2001–2013 m. – Lenkijos ambasadorė prie Šventojo Sosto ir Maltos ordino.

 Šaltiniai 

Kategorija:Lenkijos ministrai pirmininkai
Kategorija:Lenkijos teisingumo ministrai
Kategorija:Lenkijos Seimo nariai
Kategorija:Lenkijos ambasadoriai
Kategorija:Lenkijos teisės mokslininkai